8 



De Hirudinibus. 



perpendiculari, modo oblique terminali, modo infero. Supra pedem in dorsi fine 

 anus situs est. Capite et pede alternatim affixis, erucarum geometrarum more 

 Hirudines progrediuntur. Quaedam corpore musculorum a dorso ad ventrem 

 descendentium ope deplanato et ancipite reddito habilissime natare, aliae corpus 

 in globum involvere valent. 



3. Partes internae. 



Tractus intestinalis duae praesertim in Hirudinibus observantur formae 

 diversae, vario nutrimenti genere definitae. Nam omnes quidem e regno animali 

 victum petunt, sed aliae (Nephelis, Aulastoma) partes solidas devorant, aliae (San- 

 guisuga, Haemopis, Piscicola, Clepsine) succos tantum animalium exsugunt. 



Illis oesophagus longus carnosus inermis aut maxillis minutis armatus, plicis 

 fortibus longitudinalibus instructus; ventriculus amplus tubum simplicem vix in 

 quinto quovis annulo parum angustatum referens, appendicibus lateralibus aut 

 prorsus destitutus aut ad extremitatem posticam duabus gracillimis donatus; in- 

 testinum amplum, in parte anteriore plicis validis circularibus rugulosis munitum, 

 in anum maximum abiens. 



His tractus intestinalis minus simplex. Oesophagus in Sanguisuga et Haemo- 

 pide brevis musculosus maxillis tribus validis armatus, in Clepsine membranaceus 

 proboscidem musculosam cylindricam basi in bulbum incrassatam includens. Ventri- 

 culus appendicibus lateralibus coecis, quarum numerus in variis varius, instructus, 

 atque in Sanguisuga et Haemopide sphincteribus in plures quasi divisus; appendi- 

 cum par ultimum ceteris plerumque multo longius, juxta et sub intestine versus 

 posteriora descendens. Intestinum angustum, in Sanguisuga, Haemopide, Piscicola 

 exappendiculatum, in Clepsine appendicum lateralium paribus quatuor instructum. 

 Rectum angustissimum in anum exiguum desinens. 



Digestio in iis, qui partibus solidis vescuntur, celerrime, in iis qui sanguinem 

 sugunt, lentius fit, et minus quidem lente in iis qui Molluscorum, lentissime in iis 

 qui Vertebratorum sanguinem. Aulastoma e. g. in una hebdomade Nephelides 

 duodecim devorare vidi ; Clepsinae hyalinae, quae Planorbium succis nutritur, diebus 

 quatuor usque octo, Clepsinae marginatae, quae Pisces et Batrachia aggreditur, 

 mensibus sex et ultra ad coenam unicam digerendam opus esse observavi; imo 

 Sanguisugae annorum plurium spatio egere dicuntur. 



Quod ad glandulas secernentes attinet cum canali alimentari conjunctas, hepar 

 Hirudinibus omnibus esse videtur. In Sanguisuga, Aulastomate, Nephelide telam 

 illam fuscam vel flavescentem spongiosam constituit, quae undique fere tractum 

 intestinalem cingens totum paene inter ilium et corporis parietes spatium occupat. 

 In Branchiobdella coecula brevissima refert, globules virescentes includentia quibus 

 totus canalis alimentaris, oesophago et recto exceptis, circumdatur. In Clepsine 

 tessulata supra ventriculi superficiem ductuli flavescentes observantur, quorum 

 plures e centre communi radiorum instar progrediuntur ; acidi nitrici pauxillo adjecto 

 color eorum viridis evadit, quo ductulos hepaticos esse probatur. Glanclulas salivales 

 Brandt in Sanguisugis observavit. 



Vasorum systema formas duas offert typice diversas; in aliis enim (San- 

 guisuga, Aulastomate, Nephelide) circulatio horizontalis, in aliis (Branchiobdella, 

 Piscicola, Clepsine) verticalis. 



